

# Event Details

- **Event Name**: Musical Klub
- **Event Start and End Date**: Thu, 09 Apr, 2026 at 07:00 pm (+02:00)
- **Event Description**: I. PÉCSI MUSICAL FESZTIVÁL

A MUSICAL KLUB PÉCSEN!
Április 9-én, szerdán 19.00 órától ismét a Pécsi Nemzeti Színház vendége lesz a Musical Klub.

Három éve, 2023 januárjában indult el a Magyarországon egyedülálló kulturális vállalkozás, a Musical Klub.

A klubesteken a sokak által kedvelt zenés műfaj hazai legjobbjaival találkozhatnak az érdeklődők. A klub családias hangulatú, őszinte és felhőtlen szórakozást nyújt minden résztvevőnek, a művészeknek és a közönségnek is. A kötetlen beszélgetések mellett az élő zene is fontos szerepet kap.

A klub célja a musicalek népszerűsítése, a hazai musical-játszás kiváló művészeinek és alkotóinak bemutatása, az igényes szórakoztatás, és emellett kulisszatitkokat is elárulnak, beavatják a közönséget a színház világába. A klubesteken pályakezdő, vagy már pályán lévő fiatal művészek is bemutatkozási lehetőséget kapnak.

A különleges esten garantált a felhőtlen jókedv, a meghitt pillanatok és a zenei csemegék, improvizációk. A szervezők, házigazdák büszkék arra, hogy az elmúlt időszakban a hazai musicalvilág legismertebb művészei, énekesei, szerzői is elfogadták a meghívást, és örömmel vettek részt az esteken. Ráadásul számos olyan produkciót hoztak el, amiket itt mutattak be, vagy itt énekeltek először. Sőt, minden alkalommal vállalták, hogy csak arra az egy estére improvizálnak is, azaz egyszeri és megismételhetetlen élményben lehetett része mindenkinek.

A Musical Klub megálmodói és állandó házigazdái maguk is a műfaj elkötelezett képviselői, akik ápolni és fenntartani kívánják a magyar musical játszás klasszikus és nívós színvonalát:

BORSI LÁSZLÓ producer, televíziós, rádiós és színpadi szerkesztő-műsorvezető, az egykori Király Szín társalapítója.

KOCSÁK TIBOR,  Magyarország egyik meghatározó, kiemelkedő zenei személyisége, a Magyar Köztársasági Érdemrend Lovagkeresztjével kitüntetett, Erkel Ferenc-díjas zeneszerző, zongoraművész, karmester, a Madách Színház zenei vezetője.

A 2026. április 9-én, csütörtökön este 19.00 órakor kezdődő est művészei:

JANZA KATA Jászai Mari - díjas 
FÖLDES TAMÁS
LIPICS FRANCISKA e.h. SZFE
TASSONYI BALÁZS e.h. SZFE
VERMES TIMEA
LAKLÓTH ALADÁR

Janza Kata
Jászai Mari-díjas, EMeRTon-díjas és Honty-díjas színésznő, musicalénekes.

Kisgyerekként tagja volt a Magyar Állami Operaház Gyermekkórusának, majd a Bergendy Szalonzenekar női szólistájaként tűnt fel. Több rajzfilmhősnek adta a hangját, számos Disney rajzfilm slágerének előadója volt. Színészként láthattuk őt például a székesfehérvári Vörösmarty Színházban, majd a Budapesti Operettszínház társulatának volt a tagja. Szerepelt az RTL Klub Barátok közt című sorozatában is.

Egyik legnagyobb színházi szerepe az Elisabeth musical címszerepe. Emellett szerepelt között a Rómeó és Júlia, a Rebecca, a Lady Budapest című darabokban is.

A színházi feladatok mellett folyamatosan járja az országot, koncerteken és színházi darabokban is találkozhatunk vele.

Földes Tamás
Kaszás Attila díjas színész, énekes

Érettségi után a Nemzeti Színház Stúdiójában tanult, majd felvették a Színház- és Filmművészeti Főiskola prózai tagozatára, Szinetár Miklós osztályába. Diploma után a Rock Színház tagja lett, ahol számos főszerepet játszott el a Nyomorultakban, az Evitában, a Miss Saigonban. Később az Operett Színház és a székesfehérvári Vörösmarty Színház társulatának lett a tagja. Játszott A három testőrben, a Csárdáskirálynőben, a Mozartban, a Rómeó és Júliában is. Láthattuk őt az István, a királyban, a Sztárcsinálókban, az Isten pénzében és a Lady Budapestben is. Jelenleg is több színházban játszik, többek között a Hegedűs a háztetőn, a Carmen, és a Dankó Pista darabokban.

Színházi munkái mellett elismert tanár is, oktatott a SZFE-n és a Pesti Broadway Stúdióban.

Kocsák Tibor
A Magyar Köztársasági Érdemrend Lovagkeresztjével kitüntetett Erkel Ferenc-díjas zeneszerző, zongoraművész, karmester, egyetemi tanár, a Madách Színház zenei vezetője.

Zenei tanulmányai a Zeneművészeti Főiskolán végezte. A Színház- és Filmművészeti Főiskola adjunktusa, docense volt. A Rock Színház zeneszerzője, karmestere volt, majd 1989-től a Madách Színház zenei vezetőjeként dolgozik.

Zeneszerzőként olyan darabok fűződnek a nevéhez, mint például A krónikás, a Légy jó mindhalálig, az Anna Karenina, A vörös malom, az Utazás, az Abigél vagy a Szegény gazdagok, de írt balettzenét is Az ember tragédiája, a Hófehérke és a 7 törpe és a Fantomfájdalom című darabokhoz. Számos lemez - többek között Darvas Iván, Szinetár Dóra, Adamis Anna-albumok - készítésében is részt vett. Olyan neves darabok színpadra állításában is részt vett, mint a Rocksuli, a Volt egyszer egy csapat, Cabaret, Jézus Krisztus Szupersztár, Mary Poppins, Mamma Mia, Az Operaház fantomja, Nyomorultak. 

Az ország szinte minden színházában és a világszerte játszották és játszák darabjait.

Díjai: eMeRTon-díj (1991), Huszka Jenő-díj (1995), Erkel Ferenc-díj (2004), Magyar Köztársasági Érdemrend lovagkeresztje (2005), Artisjus-díj (2006), Fényes Szabolcs-díj (2008), Budapestért díj (2009)

Borsi László
producer, televíziós, rádiós és színpadi szerkesztő-műsorvezető, az egykori Király Szín társalapítója.

Vermes Timea
A Pécsi Nemzeti Színház társulatának tagja, operaénekesnő.

Zenei tanulmányait követően operaénekesnőként kezdte pályáját, tehetségére hamar felfigyeltek. Sokoldalú előadó, aki prózai és zenés szerepekben egyaránt otthonosan mozog. Hangjával, színpadi jelenlétével és érzelmi mélységével a közönség és a szakma elismerését is kivívta.

A Pécsi Nemzeti Színház előadásaiban számos opera, musical- és zenés szerepben láthatta őt a közönség, ahol lírai és karakteres figurákat egyaránt hitelesen formál meg. Szerepei között megtalálhatók klasszikus és kortárs zenés darabok női fő- és kiemelt mellékszerepei is.

A színház jubileumi Bánk bán operaelőadásában a női főszerepet, Melindát alakította.

2025-ben a Pécsi Nemzeti Színház Balikó Tamás Nívódíjjal jutalmazta munkásságát.

Színházi munkái mellett tanít, valamint rendszeresen fellép koncerteken, gálákon és zenés rendezvényeken, ahol az opera mellett, musical- és könnyűzenei repertoárjával találkozhatunk.

 Előadásait letisztult stílus, erős érzelmi kifejezés és zenei igényesség jellemzi.

Lipics Franciska e.h. SZFE
Színésznő és musicalénekes.

Jelenleg a Színház- és Filmművészeti Egyetem színművész – zenés szak V. éves hallgatója, osztályfőnökei Homonnay Zsolt és Kiss-B. Atilla.

Tanulmányai mellett már most a zenés színházi élet aktív és meghatározó szereplője. Kiemelkedő énekhangja, erős színpadi jelenléte és kifinomult színészi eszköztára révén fiatal kora ellenére számos jelentős feladatban bizonyított.

A Budapesti Operettszínházban több főszerepben is láthatja a közönség: a Carmen címszerepében, a Notre Dame-i toronyőr Esmeraldájaként, valamint a Dankó Pista című előadásban Pajkos Panka szerepében.

Alakításait érzelmi intenzitás, női erő és zenei pontosság jellemzi.

 A pécsi közönség számára is ismerős művész, hiszen a Rokonok című előadásban Lina szerepében láthatják a nézők, illetve a Koldusoperában is találkozhattak vele Pollyként. Ezekben a produkciókban is bizonyította sokoldalúságát, legyen szó lírai, drámai vagy karakteres figuráról.

Előadóművészetét frissesség, elegancia és szenvedély hatja át.

Tassonyi Balázs e.h. SZFE
Színész és musicalénekes.

Jelenleg a Színház- és Filmművészeti Egyetem színművész – zenés szak V. éves hallgatója, osztályfőnökei Homonnay Zsolt és Kiss-B. Atilla.

Tanulmányai mellett már fiatalon jelentős szakmai tapasztalatra tett szert, a Budapesti Operettszínházban számos főszerepben láthatja a közönség. Meghatározó alakításai közé tartozik Quasimodo szerepe A Notre Dame-i toronyőr című musicalben, valamint José Rivera rendőrhadnagy megformálása a Carmen című előadásban.
Játékát erőteljes színpadi jelenlét, biztos énektechnika és mély érzelmi azonosulás jellemzi.

A pécsi közönség számára is jól ismert művész, hiszen több alkalommal fellépett a Pécsi Nemzeti Színház Karácsonyi Musical-, Operett- és Operagáláján, az elmúlt két alkalommal pedig az est házigazdájaként is bemutatkozott. Közvetlensége, humorérzéke és elegáns műsorvezetői stílusa különösen közel hozta őt a közönséghez.

Előadóművészetét dinamizmus, szenvedély és magas zenei igényesség hatja át.

Laklóth Aladár
A Pécsi Nemzeti Színház társulatának tagja, színész és musicalénekes.
Tanulmányait a Színház- és Filmművészeti Egyetemen végezte.

Pályája során hamar a zenés és prózai előadások meghatározó szereplőjévé vált. Erőteljes színészi karakterformálása, biztos énekhangja és energikus játéka révén sokoldalú színpadi jelenlétet alakított ki, amely romantikus, drámai és kifejezetten karakteres szerepekben egyaránt érvényesül.

A Pécsi Nemzeti Színházban jelenleg több sikerprodukcióban láthatja a közönség, többek között például Hammerschmidt Miklós szerepében az Illatszertár-ban, valamint Tomao Nicomacoként az Anconai szerelmesek 2-ben. Ezekben a szerepekben is bizonyítja dinamizmusát, érzelmi hitelességét és markáns színpadi jelenlétét.

Előadóművészetét közvetlenség, erőteljes előadói stílus és magas zenei igényesség határozza meg.

https://www.pnsz.hu/szindarab/musical-klub/521
- **Event URL**: https://allevents.in/pecs/musical-klub/200029872157102
- **Event Categories**: live-music
- **Interested Audience**: 
  - total_interested_count: 46

## Ticket Details

- **Ticket URL**: https://pnsz.jegy.hu/program/musical-klub-189312/1407501?utm_source=AllEvents.in&utm_medium=event-discovery-platform&utm_campaign=pecs-events

## Event venue details

- **city**: Pecs
- **state**: BA
- **country**: Hungary
- **location**: Színház tér 1., 7621
- **lat**: 46.07605
- **long**: 18.23133
- **full address**: Színház tér 1., 7621, Színház tér 1, Pécs 7621, Magyarország, Pecs, Hungary

## Event Organizer details

- **affiliate_id**: 2
- **organizer**: Pécsi Nemzeti Színház anno 1895 (https://allevents.in/org/pécsi-nemzeti-színház-anno-1895/25365646)

## Event gallery

- **Alt text**: banner
  - **Image URL**: https://cdn-az.allevents.in/events8/banners/a3140c37b4bba271a6846ed11d9846b2d0e4dc5a8c7b1400202ac63fd02926e5-rimg-w1200-h675-dceb4640-gmir?v=1774743001
- **Alt text**: thumbnail
  - **Image URL**: https://cdn-az.allevents.in/events8/banners/b4698ebfc6a0c5c79f1d6091f4ccff92d014eeabb75a56db88c7d3958fc51879-rimg-w300-h300-dceb4740-gmir?v=1774743001

## FAQs

- **Q**: When is the event happening?
  - **A:** Thu, 09 Apr, 2026 at 07:00 pm (+02:00)
- **Q**: Where is the event happening?
  - **A:** Színház tér 1., 7621, Színház tér 1, Pécs 7621, Magyarország, Pecs, Hungary
- **Q**: Who is organizing the event?
  - **A:** Pécsi Nemzeti Színház anno 1895
- **Q**: What type of event is this?
  - **A:** live-music
- **Q**: Where can I find ticket details about Musical Klub ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Musical Klub",
        "image": "https://cdn-az.allevents.in/events8/banners/a3140c37b4bba271a6846ed11d9846b2d0e4dc5a8c7b1400202ac63fd02926e5-rimg-w1200-h675-dceb4640-gmir?v=1774743001",
        "startDate": "2026-04-09T19:00:00+02:00",
        "url": "https://allevents.in/pecs/musical-klub/200029872157102",
        "eventStatus": "https://schema.org/EventScheduled",
        "location": {
            "@type": "Place",
            "name": "Színház tér 1., 7621",
            "address": {
                "@type": "PostalAddress",
                "streetAddress": "Színház tér 1, Pécs 7621, Magyarország",
                "addressLocality": "Pecs",
                "addressRegion": "BA",
                "addressCountry": "HU"
            },
            "geo": {
                "@type": "GeoCoordinates",
                "latitude": "46.07605",
                "longitude": "18.23133"
            }
        },
        "eventAttendanceMode": "https://schema.org/OfflineEventAttendanceMode",
        "description": "I. PÉCSI MUSICAL FESZTIVÁL\n\nA MUSICAL KLUB PÉCSEN!\nÁprilis 9-én, szerdán 19.00 órától ismét a Pécsi Nemzeti Színház vendége lesz a Musical Klub.\n\nHárom éve, 2023 januárjában indult el a Magyarországon egyedülálló kulturális vállalkozás, a Musical Klub.\n\nA klubesteken a sokak által kedvelt zenés műfa",
        "organizer": [
            {
                "@type": "Organization",
                "name": "Pcsi Nemzeti Sznhz anno 1895",
                "url": "https://allevents.in/org/pécsi-nemzeti-színház-anno-1895/25365646"
            }
        ]
    }
]
```